CELEX: 32012R0991
Language: et
Date: 2012-10-25 00:00:00
Title: Komisjoni rakendusmäärus (EL) nr 991/2012, 25. oktoober 2012 , tsinkkloriidhüdroksiidi monohüdraadi lubamise kohta kõikide loomaliikide söödalisandina  EMPs kohaldatav tekst

26.10.2012   
            
            
               ET
            
            
               Euroopa Liidu Teataja
            
            
               L 297/18
            
         KOMISJONI RAKENDUSMÄÄRUS (EL) nr 991/2012,
   25. oktoober 2012,
   tsinkkloriidhüdroksiidi monohüdraadi lubamise kohta kõikide loomaliikide söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 esitati taotlus tsinkkloriidhüdroksiidi monohüdraadi lubamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
            
         
               (3)
            
            
               Taotluses käsitletakse tsinkkloriidhüdroksiidi monohüdraadi lubamist kõikide loomaliikide söödalisandina, mis tuleb klassifitseerida kategooriasse „toitainelised lisandid”.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 26. aprilli 2012. aasta arvamuses (2) järeldusele, et kavandatud kasutustingimuste korral ei avalda tsinkkloriidhüdroksiidi monohüdraat kahjulikku mõju loomade ega inimeste tervisele ega keskkonnale ning et selle kasutamist võib pidada tõhusaks tsingi allikaks kõikide loomaliikide puhul. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud referentlabori aruande söödas sisalduva söödalisandi analüüsimeetodi kohta.
            
         
               (5)
            
            
               Tsinkkloriidhüdroksiidi monohüdraadi hindamine näitas, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (6)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „toitainelised lisandid” ja funktsionaalrühma „mikroelementide ühendid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. oktoober 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  EFSA Journal 2012; 10(5):2672.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Elemendi (Zn) sisaldus (mg/kg) täissöödas, mille niiskusesisaldus on 12 %
               
            
                  
                     Toitaineliste lisandite kategooria. Funktsionaalrühm: mikroelementide ühendid
                  
               
            
                  3b609
               
               
                  —
               
               
                  tsinkkloriidhüdroksiidi monohüdraat
               
               
                  
                               
                           
                           
                              
                                 Söödalisandi kirjeldus
                              
                              
                                           
                                       
                                       
                                          Keemiline valem: Zn5 (OH)8 Cl2 · (H2O)
                                       
                                    
                                           
                                       
                                       
                                          CAS nr: 12167-79–2
                                       
                                    
                                           
                                       
                                       
                                          Puhtus: vähemalt 84 %
                                       
                                    
                                           
                                       
                                       
                                          Tsinkoksiid: kuni 9 %
                                       
                                    
                                           
                                       
                                       
                                          Tsingi sisaldus: vähemalt 54 %
                                       
                                    
                                           
                                       
                                       
                                          Osakesed < 50 μm: vähem kui 1 %
                                       
                                    
                        
                               
                           
                           
                              
                                 Analüüsimeetod
                                  (1)
                              
                              
                                           
                                       
                                       
                                          tsinkkloriidhüdroksiidi kristallide määramiseks söödalisandis:
                                          
                                                      —
                                                   
                                                   
                                                      röntgenkiirte difraktsioon (XRD).
                                                   
                                                
                                    
                                           
                                       
                                       
                                          tsingi kogusisalduse määramiseks söödalisandis ja eelsegudes:
                                          
                                                      —
                                                   
                                                   
                                                      EN 15510: induktiivsidestatud plasma aatomiemissioonspektroskoopia (ICP-AES) või
                                                   
                                                
                                                      —
                                                   
                                                   
                                                      CEN/TS 15621: induktiivsidestatud plasma aatomiemissioonspektroskoopia (ICP-AES) rõhu all lagundatud proovist.
                                                   
                                                
                                    
                                           
                                       
                                       
                                          Söödalisandis ja segasöödas sisalduva tsingi kogusisalduse määramiseks:
                                          
                                                      —
                                                   
                                                   
                                                      aatomabsorptsioonspektromeetria (AAS) või
                                                   
                                                
                                                      —
                                                   
                                                   
                                                      EN 15510 või CEN/TS 15621.
                                                   
                                                
                                    
                        
               
                  Kõik loomaliigid
               
               
                  —
               
               
                  —
               
               
                  Lemmikloomad: 250 (kokku)
                  Kala: 200 (kokku)
                  Muud liigid: 150 (kokku)
                  Täispiimaasendajates ja täiendavates piimaasendajates: 200 (kokku)
               
               
                  
                              1.
                           
                           
                              Ohutusnõuded: käsitlemisel tuleb kasutada respiraatorit, kaitseprille ja kaitsekindaid.
                           
                        
                              2.
                           
                           
                              Lisand tuleb lisada söödasse eelseguna.
                           
                        
               
                  15. november 2022
               
            
         (1)  Analüüsimeetodite andmed on kättesaadavad referentlabori veebilehel: http://irmm.jrc.ec.europa.eu/EURLs/EURL_feed_additives/Pages/index.aspx